### Beslutning

Godkendt.

Afbud: Gitte Rasmussen

### Sagsfremstilling

## **Resume og sagens baggrund**

Kommunalbestyrelsen skal orienteres om og drøfte danmarkskortet for 2023 på social-, børne- og voksenhandicapområdet. Kommunalbestyrelsen skal også beslutte, om der skal udarbejdes en handlingsplan for at styrke retssikkerheden og den juridiske kvalitet i sagsbehandlingen på socialområdet.

## **Behandling**

Direktionen, Ældre- og Sundhedsudvalget, Børn- og Familieudvalget, Socialudvalget, Økonomiudvalget, Kommunalbestyrelsen.

## **Indstillinger**

Kommunaldirektøren indstiller at:

1. Orienteringen tages til efterretning.
2. Sagen drøftes.
3. Der på baggrund af de tre danmarkskort fra 2023 på social-, børne- og voksenhandicapområdet træffes beslutning om, at der *ikke* udarbejdes en handlingsplan.
4. Seniorrådet og Handicaprådet på næstkommende møder orienteres om Kommunalbestyrelsens beslutning.

## **Sagsfremstilling**

*Formålet med danmarkskortet*Formålet med danmarkskortet er at skabe gennemsigtighed om, hvor mange afgørelser de enkelte kommuner får omgjort i Ankestyrelsen på socialområdet. Derudover gør danmarkskortet det muligt at foretage sammenligninger på tværs af kommunerne. Omgørelsesprocenten viser, hvorvidt de borgere, der klager til Ankestyrelsen, enten har ret i deres klage, eller har ret til at få genbehandlet deres sag, enten fordi Ankestyrelsen omgør eller hjemviser kommunens afgørelse. Omgørelsesprocenten fortæller derfor noget om rigtigheden af den del af kommunens afgørelser, der påklages til Ankestyrelsen. Den fortæller derimod ikke noget om den generelle kvalitet af kommunernes sagsbehandling. Kortet viser dermed ikke, om der er fejl og mangler i de sager, der ikke klages over.

*Kommunalbestyrelsens behandling af danmarkskortet 2023*Det følger af retssikkerhedslovens § 79 b stk. 1, at Kommunalbestyrelsen inden udgangen af det år, hvor danmarkskortet offentliggøres, skal behandle danmarkskortet på et møde. Formålet med behandlingen er at sikre politisk fokus på og ansvar for kvaliteten i sagsbehandlingen i kommunerne med henblik på, at borgernes retssikkerhed opfyldes. I den forbindelse skal Kommunalbestyrelsen jf. samme lov tage stilling til, om der er behov for at udarbejde en handlingsplan til styrkelse af den juridiske kvalitet i kommunens sagsbehandling. Ankestyrelsen skal orienteres om Kommunalbestyrelsens beslutning. Hvis Kommunalbestyrelsen beslutter, at der *ikke*skal udarbejdes en handlingsplan, skal Ankestyrelsen orienteres om beslutningen. Ankestyrelsen har i sin seneste skrivelse til Kalundborg Kommune præciseret, at orienteringen skal indeholde en beskrivelse af baggrunden for, hvis kommunalbestyrelsen vælger *ikke*at iværksætte en handlingsplan (se bilag).

*De tre danmarkskort for [adresse], Bolig- og Ældreministeriet offentliggør årligt tre landsdækkende danmarkskort på henholdsvis det samlede 1) socialområde, 2) børnehandicapområdet og 3) voksenhandicapområdet med kommunefordelte data. Her fremgår de tre danmarkskort for 2023:

1. Kortet for [omgørelsesprocenter på socialområdet generelt](https://www.sm.dk/danmarkskort/2024/jun/omgoerelsesprocenter-paa-socialomraadet-i-2023)
2. Kortet for [børnehandicapområdet](https://www.sm.dk/danmarkskort/2024/jun/omgoerelsesprocenter-paa-socialomraadet-i-2023)
3. Kortet for [voksenhandicapområdet](https://www.sm.dk/danmarkskort/2024/jun/omgoerelsesprocenter-paa-voksenhandicapomraadet-i-2023)

(Kort 2 og 3 udgør delmængder af kort 1).

Danmarkskortene fremgår også i et bilag, hvor omgørelsesprocenterne for Kalundborg Kommune specifikt er fremhævet.

*Socialområdet generelt*Den samlede omgørelsesprocent på landsplan var i 2023 på 38,5 procent på socialområdet generelt jf. kort nr. 1 ovenfor. Heraf blev

* 9,8 procent af sagerne ændret eller ophævet,
* 28,7 procent af sagerne hjemvist og
* 61,5 procent af sagerne stadfæstet.

*Specifikke tal for Kalundborg Kommune på det samlede socialområde (0-99 år)*
Ankestyrelsen har i 2023 behandlet 61 klager over afgørelser truffet af Kalundborg Kommune på socialområdet. Ankestyrelsen omgjorde 21 af de 61 afgørelser, hvilket i alt svarer til en omgørelsesprocent på 34 procent.

Omgørelsesprocenten for Kalundborg Kommune på det samlede socialområde var i 2023 dermed 4,5 procentpoint lavere end landsgennemsnittet.

Konkret har Ankestyrelsen ophævet eller ændret syv af de 21 afgørelser, mens Ankestyrelsen har bedt Kalundborg Kommune om at behandle sagen på ny i de 14 resterende sager (af de i alt 21 sager). De 21 omgjorte sager skal ses i sammenhæng med, at 6627 borgere modtog ydelser indenfor de pågældende paragrafer i Kalundborg Kommune i 2022 (der er tale om data fra Danmarks Statistik, da tal for 2023 ikke forelå på det tidspunkt, kommunerne afgav høring over udkastet til danmarkskortet for 2023). Det er dermed under én procent af de samlede antal ydelser, der er påklaget til Ankestyrelsen. Heraf har Ankestyrelsen som nævnt omgjort 1/3 af kommunens afgørelser. I forbindelse med høringen over udkastet til danmarkskortet for 2023 har Kalundborg Kommune tilkendegivet, at der arbejdes på at nedbringe antallet af sager, der skal genbehandles.

*Børnehandicapområdet*Den samlede omgørelsesprocent på landsplan var i 2023 på 48,8 procent på børnehandicapområdet, jf. kort nr. 2 ovenfor. Heraf blev

* 11,6 procent af sagerne ændret eller ophævet,
* 35,9 procent af sagerne hjemvist og
* 51,6 procent af sagerne stadfæstet.

*Specifikke tal for Kalundborg Kommune på børnehandicapområdet*
Specifikt for Kalundborg Kommune viser danmarkskortet for 2023, at i alt seks afgørelser blev påklaget til Ankestyrelsen på børnehandicapområdet. Af disse omgjorde Ankestyrelsen fem af kommunens afgørelser, hvilket svarer til en omgørelsesprocent på 83 procent.

Dermed lå omgørelsesprocenten på børnehandicapområdet i Kalundborg Kommune 34,2 procentpoint højere end landsgennemsnittet.

254 borgere bosat i Kalundborg Kommune modtog i 2022 ydelser (se bemærkning ovenfor om data fra Danmarks Statistik) opgjort inden for bestemmelserne §§ 32 (hjælp eller særlig støtte som følge af barnets nedsatte funktionsevne), 32a (hjemmetræning), 36 (særlige klubtilbud), 39-40 (supplerende tilskud til forældre, der modtager orlovsydelse til børnepasning), 41 (merudgifter), 42-43 (tabt arbejdsfortjeneste mv.) og 44-45 (personlig hjælp og ledsagelse) i serviceloven, hvilket udgjorde under to procent af de samlede ydelser dette år. I forbindelse med høringen over udkastet til danmarkskortet for 2023 har Kalundborg Kommune tilkendegivet, at der arbejdes på at nedbringe antallet af sager, der skal genbehandles.

Til sammenligning blev 13 afgørelser fra Fagcenter Børn og Familie påklaget til Ankestyrelsen året forinden på børnehandicapområdet. Det svarer til et fald på 46 procent i antallet af afgørelser påklaget til Ankestyrelsen, når man sammenligner de to seneste danmarkskort.

*Voksenhandicapområdet*Den samlede omgørelsesprocent på landsplan var i 2023 på 37 procent på voksenhandicapområdet jf. kort nr. 3 ovenfor. Heraf blev

* 5,3 procent af sagerne ændret eller ophævet,
* 31,8 procent af sagerne hjemvist og
* 31,8 procent af sagerne stadfæstet.

*Specifikke tal for Kalundborg Kommune på voksenhandicapområdet*Specifikt for Kalundborg Kommune viser danmarkskortet for 2023, at fem afgørelser blev påklaget til Ankestyrelsen på voksenhandicapområdet. Heraf omgjorde Ankestyrelsen én afgørelse, hvilket svarer til en omgørelsesprocent på 20 procent.

Dermed lå omgørelsesprocenten i Kalundborg Kommune på voksenhandicapområdet 17 procentpoint lavere end landsgennemsnittet.

179 borgere bosat i Kalundborg Kommune har i 2022 (se bemærkning ovenfor om data fra Danmarks Statistik) modtaget ydelser opgjort inden for bestemmelserne §§ 95-96, 97 og 100 i serviceloven, hvilket svarer til, at 0,5 procent af de samlede ydelser på voksenhandicapområdet, blev påklaget til Ankestyrelsen. Heraf har Ankestyrelsen omgjort 1/5 af kommunens afgørelser.

*Opfølgning på kommunalbestyrelsens behandling af danmarkskortet 2023 til Ankestyrelsen*Ankestyrelsen skal senest 31. januar 2025 have referatet tilsendt fra det kommunalbestyrelsesmøde, hvor danmarkskortet 2023 har været behandlet sammen med oplysninger om, hvorvidt kommunalbestyrelsen har besluttet at udarbejde en handlingsplan. Har Kommunalbestyrelsen valgt *ikke* at iværksætte en handlingsplan, anmoder Ankestyrelsen om en orientering om baggrunden for, at Kommunalbestyrelsen har valgt ikke at iværksætte en handlingsplan (jf. bilaget nævnt ovenfor).

## **Økonomiske konsekvenser**

Der er ingen økonomiske konsekvenser.

### Sagens forløb

12/11/2024 Direktionen
Anbefales.
02/12/2024 Ældre- og Sundhedsudvalget

Anbefales.

Der udarbejdes ikke handleplan på ÆSU-området (2 hjemviste sager).

Afbud: Gustav Johnsen

04/12/2024 Børn- og Familieudvalget

Børn- og Familieudvalget anbefaler punkt 1, 2, 3 og 4.

Dagny Jeppesen (Frit Borgerligt Fællesskab) og Dennis Dam (C) tager forbehold for punkt 3.

05/12/2024 Socialudvalget
Anbefales.
11/12/2024 Økonomiudvalget

Økonomiudvalget anbefaler sagen, idet der udarbejdes et notat indeholdende den konkrete begrundelse for, hvorfor der ikke udarbejdes en handleplan.